Publication: Magyar Közlöny
Issue: MK-2002-89 (Year: 2002, Number: 89)
Era: 1990-2004
Section: az 5/1998. (II. 11.) FM rendelethez]
Paragraph Index: 138

d) Engedményes vetõmag felhasználásával elvetett õszi kalászosok határozatban elõírt tavaszi állomány-ellenõrzõ szemléje esetén 17 000 Ft foglalkoztatási díjat kell megfizetni a bejelentõnek szaporítótáblánként. 1.3. Ha az Országos Mezõgazdasági Minõsítõ Intézet illetékes területi központjának szakembere szántóföldi ellenõrzés céljából a helyszínen megjelenik és az ellenõrzést az akadályozza, hogy a bejelentést tevõ a szaporítás meghiúsulásának, kipusztulásának, megsemmisülésének tényét a szántóföldi ellenõrzés megkezdése elõtt nem közölte az Országos Mezõgazdasági Minõsítõ Intézet illetékes területi központjával, a bejelentést tevõ 17 000 Ft foglalkoztatási díjat köteles fizetni. 1.4. A szaporítógazdaság vagy a termeltetõ kérése alapján a szántóföldi ellenõrzésben részesített szaporító tábla felülvizsgálatáért, illetve a jóvátehetõ hiba miatti alkalmatlan minõsítés esetén a megismételt ellenõrzésért táblánként 17 000 Ft foglalkoztatási díjat kell fizetni. 1.5. Standard szaporítások nyilvántartásra történõ bejelentése tételenként 3500 Ft. Standard szaporítások vetõmagelõállító által kezdeményezett szemléje díjköteles.

Source: https://magyarkozlony.hu/hivatalos-lapok/6b6121559ffd9896e48844f81f3c8e675e97ccb8/dokumentumok/e37ab5ee98d8e4052a9e7a96cdf9402f30935fbf/letoltes